Document ID: 32003R1336

32003R1336
L 187/21
SLUŽBENI LIST EUROPSKE UNIJE
25.07.2003.
UREDBA KOMISIJE (EZ) br. 1336/2003
od 25. srpnja 2003.
o izmjeni Uredbe (EZ) br. 2076/2002 u pogledu daljnje uporabe tvari navedenih u Prilogu II.
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), kako je zadnje izmijenjena Direktivom Komisije 2003/70/EZ (2), a posebno četvrti podstavak njezinog članka 8. stavka 2.,
budući da:
(1)
Uredba Komisije (EZ) br. 2076/2002 (3) sadrži odredbe o neuvrštavanju određenih aktivnih tvari u Prilog I. Direktivi 91/414/EEZ i o ukidanju od strane država članica svih registracija za sredstva za zaštitu bilja koja sadrže te aktivne tvari. Za uporabe za koje su osigurani dodatni tehnički dokazi kojima se potvrđuje neophodna potreba za nastavkom uporabe aktivne tvari i nepostojanje učinkovite alternative, predviđene su privremene mjere koje omogućuju razvoj alternativa.
(2)
Države članice predočile su nove dokaze o potrebi za nastavkom neophodnih uporaba. Komisija je u suradnji sa stručnjacima iz država članica izvršila ocjenu tih podataka. Izuzeća treba dati samo u slučajevima koji se čine opravdanim i koji ne predstavljaju razlog za zabrinutost, te ih treba ograničiti na suzbijanje štetnih organizama za koje nema učinkovitih alternativa.
(3)
Zbog svojeg kemijskog suodnosa ili zbog posebne primjene, određene aktivne tvari obuhvaćene su i trećom i četvrtom fazom radnog programa. Kako bi se izbjegle nedosljednosti, u Prilog II. Uredbi (EZ) br. 2076/2002 treba unijeti nužne prilagodbe.
(4)
Uredbu (EZ) br. 2076/2002 stoga treba s tim u skladu izmijeniti.
(5)
Mjere predviđene ovom Odlukom u skladu su s mišljenjem Stalnoga odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Prilog II. Uredbi (EZ) br. 2076/2002 zamjenjuje se tekstom Priloga ovoj Uredbi.
Članak 2.
Ova Uredba stupa na snagu sedmoga dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 25. srpnja 2003.

Labels: 0
3
20
6